MUNICIPIUL CRAIOVA

CONSILIUL LOCAL AL  MUNICIPIULUI CRAIOVA                        
      HOTĂRÂREA NR.383
privind modificarea Hotărârii Consiliului Local al Municipiului Craiova nr.517/2025 referitoare la aprobarea tarifelor pentru utilizarea locurilor publice sau private din pieţele municipiului Craiova, pentru anul 2026

Consiliul Local al Municipiului Craiova, întrunit în şedinţa ordinară din data de 30.07.2026;

Având în vedere referatul de aprobare nr.248665/2026, raportul nr.252259/2026
 al Direcţiei Patrimoniu şi raportul de avizare nr.254568/2026 al Direcţiei Juridice, Asistenţă de Specialitate şi Contencios Administrativ prin care se propune modificarea Hotărârii Consiliului Local al Municipiului Craiova nr.517/2025 referitoare la aprobarea tarifelor pentru utilizarea locurilor publice sau private din pieţele municipiului Craiova, pentru anul 2026 și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti ;     
 În conformitate cu prevederile Hotărârii Guvernului nr.348/2004 privind  exercitarea comerţului cu produse şi servicii de piaţă în unele zone publice şi Legii nr. 227/2015 privind Codul Fiscal, cu modificările şi completările ulterioare;
 În temeiul prevederilor art.129 alin.2 lit. d, coroborat cu alin.7 lit. n, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă modificarea tarifelor pentru utilizarea locurilor publice sau private din pieţele municipiului Craiova, pentru anul 2026, aprobate potrivit anexei la Hotărârea Consiliului Local al Municipiului Craiova nr.517/2025, cu modificările și completările ulterioare, prin completarea cu noi tarife, si anume :


1. tarif abonament parcare autoturisme/autoutilitare cu plata anticipată pentru persoane fizice/juridice ce dețin relații contractuale cu SC Piețe și Târguri Craiova SRL – 165,29 lei, fără TVA ;


2. tarif abonament parcare autoturisme/autoutilitare cu plata anticipată pentru persoane fizice/juridice ce nu dețin relații contractuale cu SC Piețe  și Târguri Craiova SRL – 289,26 lei, fără TVA,

 conform anexei care face parte integrantă din prezenta hotărâre.

   Art.2. Se aprobă modificarea, în mod corespunzător, a Hotărârilor Consiliului Local al Municipiului Craiova nr.517/2025 și nr.78/2026.
   Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu şi S.C. Pieţe şi Târguri Craiova S.R.L.  vor duce la îndeplinire prevederile prezentei hotărâri.

